Ordinul nr. .....

pentru aprobarea **Procedurii de implementare a schemei de ajutor de stat instituită prin**  Ordonanţa de urgenţă nr. 224/2020 privind unele măsuri pentru acordarea de sprijin financiar pentru întreprinderile din domeniul turismului şi alimentaţiei publice, a căror activitate a fost afectată în contextul pandemiei de COVID-19

Având în vedere prevederile:

* Ordonanţei de urgenţă a Guvernului nr. 224/2020 privind unele măsuri pentru acordarea de sprijin financiar pentru întreprinderile din domeniul turismului şi alimentaţiei publice, a căror activitate a fost afectată în contextul pandemiei de COVID-19, cu modificările și completările ulterioare;
* Referatului de aprobare nr. ...... întocmit de către Direcția Generală Turism, Direcția Marketing și Dezvoltare Turistică, Serviciul Investiții, Forme și Destinații Turistice,

*În temeiul:*

* prevederilor art. 10 alin. (6) din Hotărârea Guvernului nr. 315/2021 privind organizarea și funcționarea Ministerului Economiei, Antreprenoriatului și Turismului

*Ministrul economiei, antreprenoriatului și turismului, emite următorul*

**ORDIN:**

**Art. 1. -**   Se aprobă Procedura de implementare a schemei de ajutor de stat instituită prin Ordonanţa de urgenţă nr. 224/2020 privind unele măsuri pentru acordarea de sprijin financiar pentru întreprinderile din domeniul turismului şi alimentaţiei publice, a căror activitate a fost afectată în contextul pandemiei de COVID-19, prevăzută în anexa care face parte integrantă din prezentul ordin.

**Art. 2. -** Prezentul ordin se publică în Monitorul Oficial al României, Partea I.

**Ministrul Economiei, Antreprenoriatului și Turismului**

**Claudiu-Iulius-Gavril NĂSUI**

**București ..............................**